Hiihdon Suomen-mestaruuskilpailut 1972

**Hiihdon Suomen-mestaruuskilpailut** pidettiin vuonna **1972** Sotkamon Vuokatissa 16. tammikuuta ja Kuopion Puijolla 17.-19. maaliskuuta. Näistä tammikuussa hiihdetty Vuokatin kisa oli samalla miesten osalta karsintaa Sapporon olympialaisiin, sillä kolme paikkaa miesten joukkueesta oli vielä auki. Juha Mieto voitti 15 kilometrillä uransa ensimmäisen yleisen sarjan Suomen-mestaruuden.

## Mitalistit
### Miehet
#### 15 kilometriä



Kuopiossa Puijon alueella 18. maaliskuuta hiihdetty 15 km:n SM-kisa oli Kurikan Juha Miedon näytöstä; hän hiihti jo matkan alkuvaiheessa edellään lähteneen Iisalmen Juhani Revon kiinni. Eroa heidän välillä maalissa oli 1,5 minuuttia. SM-pronssille nousi viime vuoden Suomen mestari Kuusamon Osmo Karjalainen. 


#### 30 kilometriä




Sotkamossa Vuokatin alueella 16. tammikuuta hiihdetty viimeinen olympiakarsinta keräsi 6 000 katsojaa kisapaikalle. Kisa oli samalla katsastuskisa Sapporon olympiajoukkueen kolmen viimeisen miehen valintaan. Kisan neljä ensimmäistä eli Karjalainen, Lehtinen, Hatunen ja Mäntyranta oli lopputuloksissa puolen minuutin sisällä. Kisoihin jo valituista Kalevi Oikarainen ja Juhani Repo sekä Hannu Taipale ja Manne Liimatainen keskeyttivät kisan. Aiemmissa kansallisissa kisoissa mahdolliseksi olympiaehdokkaaksi noussut Kolarin Timo Peteri sijoittui 11:ksi. 



#### 50 kilometriä



Kuopiossa Puijon alueella 19. maaliskuuta hiihdettiin miesten 50 km. Kisaan oli ilmoittautunut 153, joista jäi pois 50 miestä. Kilpailun keskeytti 67 ja maaliin saapui 36 miestä. Kisan voitti 36 vuotta täyttävä, kahden vuoden takainen matkan maailmanmestari Kuusamon Kalevi Oikarainen. Kisassa aina 35 km:iin asti toisena ollut Sulkavan 40-vuotias olympiavoittaja Kalevi Hämäläinen katkaisi toisen suksensa, joka pudotti hänen sijoitustaan. Oikaraisaen jälkeen muuta mitalit menivät Ounasvaaran Ahti Nevalalle ja lappeenrannan Reino Tamperille. Epäonnisen Kalevi Hämäläisen loppusijoitus oli 8. 



#### 4×10 kilometriä, viesti



Miesten 4 x 10 km:ä hiihdettiin 17. maaliskuuta Kuopiossa Puijon maastossa. Kuusamon Erä-Veikkojen nelikko otti ennätyksellisesti kuudennen peräkkäisen miesten Suomen viestimestaruuden. Ensimmäisellä osuudella Kuusamon Kämäräinen tuli vaihtoon 8:tena 44 sekuntia kärjestä. Seuraavalla osuudella Liimtainen nosti Kuusamon kärkeen, ja ero oli lopulta maaliin tultaessa yli kaksi minuuttia. Sieppijärven Sisu uusi edellisvuoden SM-hopean. Sieppijärven kolmannen osuuden hiihtäjä Pertti Teurajärvi nosti joukkueensa 5:ltä sijalta toiseksi, jonka ankkuri Timo Peteri pitiu hyvin. SM-pronssista käytiin viimeisellä osuudella tasitoa, jossa Iisalmen Visan Juhani Repo ohitti Jämsänkosken Ilveksen kokeneen ankkurin Väinö Huhtalan tullen maaliin kahdeksan sekuntia ennen aiemmin menestynyttä viesiseuraa Jämsänkosken Ilvestä. Pronssimitali Iisalmen joukkueen jäsenet olivat aiempia nuorten sarjan viestimestareita. Jämsänkoskella oli alussa eponnea, sillä avausosuuden hiihtäjä Teuvo Rasi katkaisi sauvansa, joka vaikeutti Jämsänkosken menestymistä. Viestin viides oli Tohmajärven Urheilijat ja kuudes Mikkelin Hiihtäjät.



### Naiset
#### 5 kilometriä



Naisten 5 km:n SM-kisat järjestettiin 17. maaliskuuta Suonenjoella. Kisassa ei isoja eroja päässyt syntymään. Olympialaisten hopeamitalisti 34-vuotias Marjatta Kajosmaa voitti Helena Takalon kolemall sekunnilla. Pronssimitalisti kokenut Senja Pusula jäi Kajosmaasta 16 sekuntia. Nuori Jurvan Hilkka Kuntola hiihti tyttöjen 19-20 -vuotiaiden samalla radalla ja olisi sijoittunut ikäluokassaan voittamallaan ajalla viidenneksi.



#### 10 kilometriä



Sotkamossa Vuokatin alueella 16. tammikuuta hiihdetty naisten 10 km oli alunperin katsastuskisa Sapporon olympialaisiin, mutta valinnat oli tehty jo pari viikkoa aiemmin Kuusamon Rukalla hiihdetyn karsintakisan perusteella. Matkan ensimmäisellä puoliskolla johdon otti Pyhäjärven Helena Takalo neljällä sekunnilla ennen kolmikkoa Marjatta Kajosmaa, Marjatta Muttilainen ja Hilkka Kuntola. Matkan toisella puoliskolla Vehkalahden Kajosmaa ratkaisi kisan edukseen yli 20 sekunnilla ennen Juvan Marjatta Muttilaista.



#### 3x5 kilometriä, viesti



Kuopiossa Puijon alueella 18. maaliskuuta hiihdetty naisten 3 x 5 km:n viesti oli  tälläkin kertaa Valtimon Vasaman juhlaa. Täällä joukkueen aloittajana oli Kaija Härkin, joka toi joukkueen kärjessä vaihtoon. Sen Valtimo pitikin kärkiasemansa ja Juvan Urheilijat kakkossijansa aina maaliin asti. Kolmanneksi nousi viimeisellä osuudella sijalta 9 aina SM-pronssille osuutensa nopeimmalla ajalla. Seuraavlle sijoille tulivat Karhulan Urheilijat, Himangan Urheilijat ja Sonkajärven Pahka.



## Mäkihyppy
#### Pieni mäki - K70m



Lauantaina 18. maaliskuuta käytiin Suonenjoella pienen mäen Suomen mestaruuskilpailut. Kärjessä olivat olympiakävijät eli Ounasvaaran Tauno Käyhkö ja Esko Rautionaho. SM-pronssia otti hieman yllättäen Helsingin Hiihtoseuran Kari Tuhkanen.



#### Suurmäki - K90m



Sunnuntaina 19. maaliskuuta käytiin Kuopion Puijolla suurmäen Suomen mestaruuskilpailut. Lopputuloksissa kärjessä ja samalla Suomen mestari oli Ounasvaaran Esko Rautionaho, jolle mestaruus oli toinen. Kisaa johti ensimmäisen kierroksen jälkeen Puijon oma mies Juhani Ruotsalainen, mutta Rautionahon toisen kierroksen päivän pisin hyppy jätti Ruotsalaisen SM-hopealle. SM-pronssia otti edellsen päivän Suonejoen pienen mäen SM-kisan lailla Helsingin Hiihtoseuran Kari Tuhkanen.



#### Joukkuemäki



Miesten joukkuemäki käytiin lauantaina 17. maaliskuuta Kuopiossa Puijon mäessä. Ennakko-odotusten mukaan nimekäs Ounasvaaran joukkue Ylianttila-Käyhkö-Rautionaho otti selvän voiton. Kymmenen parhaan joukossa oli Lahdella kolme joukkuetta ja Puijolle kaksi joukkuetta.



## Yhdistetty




Yhdistetyn SM-kisat pidettiin Suonenjoella 17. ja 18. maaliskuuta 1972. Suonenjoen oma poika Rauno Miettinen otti neljännen Suomen mestaruutensa. Ensimmäisen päivän hiihto-osuuden kolme parasta oli Mietttinen, Kilpinen ja Backman. Toisena päivänä Miettinen varmisti mäkivoitollaan mestaruuden. KIlpinen piti myös SM-hopean. SM-pronssille nousi kolmas Sapporon olympiakävijä eli Lammmin Jukka Kuvaja, joka ohitti mäkiosuudella espoolaisen Tom Backmanin.



## Lähteet
*

### Viitteet